Leerder met vuurwapen gedreig vir selfoonArgieffoto ’n 13-jarige leerder is Donderdag in Port-Elizabeth in die Oos-Kaap met ŉ vuurwapen gedreig waarna sy van haar selfoon beroof is. Kol. Priscilla Naidu, woordvoerder van die polisie, het gesê die kind, ŉ leerder aan Sanctor High School in die Baai, was op pad winkel toe saam met ŉ maatjie toe twee verdagtes hulle genader het. Dit was tóé dat die verdagtes die vuurwapen op die leerder gerig het en haar selfoon gesteel het, het Naidu verduidelik. ŉ Polisiebeampte wat nie aan diens was nie het egter die voorval sien gebeur waarna hy nog polisiebeamptes na die toneel ontbied het. Volgens Naidu het die verdagtes in daardie stadium op die vlug geslaan in die rigting van bosse in Librastraat in Helenvale. Een van die verdagtes is intussen vasgetrek terwyl die tweede verdagte nog op vrye voet is. Volgens Naidu is ŉ saak tot dusver nog nie by die polisie aanhangig gemaak nie.